钦定古今图书集成/明伦汇编/氏族典/第592卷 > 欧阳东凤
## 钦定古今图书集成/明伦汇编/氏族典/第592卷 > 欧阳东凤

按《明外史顾宪成传》：“东林书院，宋杨时讲道处也。宪
成倡修之，常州知府欧阳东凤为之营构。东凤字千
仞，潜江人。年十四，父丧，哀毁骨立。母病呕血，跪而食
之，举于乡。县令悯其贫，遗以田二百亩，谢不受。举万
历十七年进士，除兴化知县。大水坏堤，请赈于朝，如
所请。迁南京刑部主事，进郎中，迁平乐知府。抚谕生”
猺，皆相亲如子弟。以才调常州。市惟瓦器，胥吏不能
牟一钱。禽奸人，剧盗且尽。居四年，谢事归。起山西副
使，擢南京太仆少卿，并辞不就。卒于家。